Uuno Raatikainen

Uuno Raatikainen (4. joulukuuta 1900 Viitasaari – 3. maaliskuuta 1999 Helsinki) oli suomalainen osuuskauppa- ja raittiusmies sekä SDP:n kansanedustaja vuosina 1936–1948. Hänet valittiin kansanedustajaksi  Vaasan läänin itäisestä vaalipiiristä.

Uuno Raatikaisen vanhemmat olivat mäkitupalainen Uuno Julius Raatikainen ja tämän vaimo Hilma o.s. Jämsén. Raatikainen kävi kaksi vuotta kansakoulua ja Työväen Akatemian kansankorkeakoulukurssin vuonna 1928. Hän oli ansiotyössä metsä- ja uittotöissä 12-vuotiaasta alkaen. Vuosina 1924–1926 hän oli metsätyönjohtajana ja vuodesta 1928 Viitasaaren osuuskaupan myymälänhoitajana, ensin Viitasaaren Löytänällä, sitten Pihtiputaalla. Eduskuntakautensa jälkeen Raatikainen oli ensin Kansan raittiusavun toiminnanjohtajana 1948–1950 ja sitten Sosiaali- ja terveysministeriössä kunnallisen raittiuslautakuntatyön tarkastajana eläkkeelle siirtymiseensä asti, vuoteen 1967. Vuosina 1971–1981 Uuno Raatikainen oli Eläkkeensaajien keskusliiton puheenjohtajana. Hänellä oli runsaasti luottamustehtäviä raittiusjärjestöissä. Raatikainen oli Viitasaaren kunnanvaltuuston jäsen 1924–1931, sen puheenjohtaja 1929–1931, ja Pihtiputaan kunnanvaltuuston jäsen 1934–1936 ja 1952–1955.

Uuno Raatikainen oli vuodesta 1931 naimisissa Saima Kumpulaisen (1907–1981) kanssa. Heidän poikansa Mikko Raatikainen (1932–1995) oli Jyväskylän yliopiston biologian professori, ja tyttärensä Raija Lehtinen (1946–) Helsingin yliopiston suomen kielen lehtori.

Lähteet

Aiheesta muualla 

 Uuno Raatikainen, Mikko Raatikainen: Jämsänmäeltä Arkadianmäelle. Omakustanne 1985 (98  s.)

Kansanedustajat
Suomen Sosialidemokraattisen Puolueen poliitikot
Vaasan läänin itäinen vaalipiiri
Viitasaaren kaupunginvaltuutetut
Pihtiputaan kunnanvaltuutetut
Suomalaiset päätoimittajat
Vuonna 1900 syntyneet
Vuonna 1999 kuolleet